**Hannu Mikael Seppälä** (s. 8. maaliskuuta 1994 Ylivieska) on suomalainen jääkiekkopuolustaja ja maailmanmestari, joka pelaa Ruotsin SHL-liigan HV71:ssä.

Ura
---

### Seuraura

Seppälä on Ylivieskan Jääkarhujen kasvatti. Hän siirtyi 15-vuotiaana Kalevan Pallon C-nuoriin kaudeksi 2009–2010. Kaudella 2012–2013 Seppälä oli joukkueen A-nuorten tehokkain puolustaja tehoilla 9+18=27, joilla hän sijoittui koko A-nuorten SM-liigan puolustajien pistepörssissä kuudenneksi. Kauden päätteeksi Seppälä palkittiin KalPan omilla Tuplajäät -kaudenpäättäjäisillä A-nuorten parhaana puolustajana.

Kaudella 2013–2014 Seppälä nousi KalPan SM-liigarinkiin. Hän esiintyi harjoituskaudella yhdessä European Trophyn ottelussa, mutta SM-liigadebyyttinsä Seppälä teki 27. joulukuuta 2013 Tampereen Ilvestä vastaan. Hän teki liigauransa avausmaalin 7. helmikuuta 2014 Pelicansia vastaan. Yhteensä Seppälä pelasi kauden aikana SM-liigassa 18 runkosarjaottelua tehopistein 1+2=3. Huhtikuussa 2014 hän teki vuoden mittaisen jatkosopimuksen KalPan kanssa.

Seppälä pelasi kaudella 2014–2015 KalPan lisäksi myös kymmenen ottelua lainalla Mestis-joukkue Kajaanin Hokissa, jonne hän siirtyi vuoden mittaisella sopimuksella seuraavaksi kaudeksi 2015–2016. Seppälä nimettiin joukkueen kapteeniksi. Hän oli kahdeksalla osumallaan Hokin eniten maaleja tehnyt puolustaja. Seppälä voitti myös joukkueen sisäisen tehotilaston lukemalla +21.

Kesken kauden 2016–2017, joulukuussa 2016 Seppälä palasi pitkällä, kevääseen 2019 asti ulottuvalla ja yhden optiovuoden sisältävällä sopimuksella Kalevan Palloon. Hän teki loppukaudella 31 runkosarjaottelussa tehot 1+4=5 ja 18 playoff-ottelussa kaksi maalia. Seppälä teki liigauransa ensimmäisen playoff-maalin neljännessä puolivälieräottelussa 27. maaliskuuta 2017 vieraissa Pelicansia vastaan. Hänen osumansa jäi KalPan 2–5-voittoon päättyneen ottelun voittomaaliksi. Seppälä voitti kauden päätteeksi SM-hopeaa. Ensimmäisellä kokonaisella SM-liigakaudellaan 2017–2018 hän teki 59 runkosarja- ja kolmessa playoff-ottelussa tehot 4+6=10. Seppälän pudotuspelit päättyivät kolmanteen otteluun, kun Lukon Juho Keränen taklasi häntä pään seudulle. Keräselle tuomittiin päähän kohdistuneesta taklauksesta kolmen ottelun pelikielto. Seppälä oli sivussa koko alkukauden 2018–2019, kunnes hän palasi kaukaloihin joulukuussa 2018. Seppälä edusti KalPaa kauden aikana myös Spengler Cupissa, joka päättyi joukkueen voittoon. Tammikuussa 2019 hän teki KalPan kanssa 1+1-vuotisen jatkosopimuksen. Joulukuussa seura käytti Seppälän sopimuksessa olleen option ja teki vuoden mittaisen jatkosopimuksen hänen kanssaan. Seppälän sopimus sisältää option ulkomaille siirtymisestä. Kaudeksi 2020–2021 hänet nimettiin KalPan varakapteeniksi.

Seppälä siirtyi kaudeksi 2021–2022 kaksivuotisella sopimuksella Tapparaan. Hän voitti koko SM-liigan pudotuspelien tehotilaston lukemalla +13. Seppälä voitti kauden päätteeksi Suomenmestaruuden. Hän eteni Tapparan kanssa myös Mestarien liigan finaaliin, mutta mestaruuden vei lopulta kuitenkin ruotsalainen Rögle BK lukemin 2–1. Kaudella 2022–2023 Seppälä teki SM-liigan yhden kauden piste-ennätyksensä tehoilla 4+11=15. Hän voitti taas koko liigan pudotuspelien tehotilaston lukemalla +9. Seppälä voitti kauden päätteeksi Suomenmestaruuden. Hän voitti myös Mestarien liigan mestaruuden.

Kaudeksi 2023–2024 Seppälä siirtyi vuoden mittaisella sopimuksella Ruotsin SHL-liigan HV71:een.

### Maajoukkueura

Seppälä edusti Suomea MM-kilpailuissa vuosina 2021, 2022 ja 2023, joista vuoden 2022 turnaus päättyi maailmanmestaruuteen ja vuoden 2021 turnaus hopeaan. Vuoden 2021 turnauksessa hän pelasi vain neljässä alkulohkon ottelussa ja vuoden 2022 turnauksessa Seppälältä jäi väliin välierä- ja finaaliottelut. Suomen päävalmentaja Jukka Jalosen mukaan hänellä oli pientä vammaa ennen välieräottelua, jonka vuoksi Seppälä ei osallistunut harjoituksiin. Yhteensä hän on pelannut 39 A-maaottelua tehden viisi syöttöpistettä. Seppälä teki A-maajoukkuedebyyttinsä Channel One Cupin 12. joulukuuta 2019 Plzeňissä pelatussa avausottelussa Tšekkiä vastaan. Hänet merkittiin Suomen nelospuolustajapariin Tarmo Reunasen viereen. Seppälä sai ottelussa myös kakkossyöttöpisteen Hannes Björnisen tekemään maaliin.

Seppälä on pelannut myös neljä poikien maaottelua.

Pelityyli
---------

KalPan entinen urheilujohtaja Kimmo Kapanen on luonnehtinut Seppälää yleispuolustajaksi, joka hoitaa lähtökohtaisesti oman puolustuspään ja on käyttökelpoinen alivoimalla. KalPan sivusto mainitsee hänet myös raamikkaaksi puolustajaksi, joka tykkää pelata kovaa.

Muuta
-----

Seppälä valmistui ylioppilaaksi Kuopion klassillisesta lukiosta syksyllä 2013.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | KalPa | A-SM | 1 | 0 | 0 | 0 | 0 | – | – | – | – | – |
| 2011–2012 | KalPa | A-SM | 17 | 1 | 5 | 6 | 10 | 9 | 0 | 3 | 3 | 4 |
| 2012–2013 | KalPa | A-SM | 48 | 9 | 18 | 27 | 24 | 3 | 0 | 0 | 0 | 2 |
| 2013–2014 | KalPa | A-SM | 26 | 3 | 10 | 13 | 55 | – | – | – | – | – |
|  | KalPa | SM-liiga | 18 | 1 | 2 | 3 | 12 | – | – | – | – | – |
| 2014–2015 | KalPa | A-SM | 9 | 2 | 4 | 6 | 6 | – | – | – | – | – |
|  | KalPa | SM-liiga | 24 | 0 | 1 | 1 | 8 | 3 | 0 | 0 | 0 | 0 |
|  | Hokki | Mestis | 10 | 0 | 6 | 6 | 8 | – | – | – | – | – |
| 2015–2016 | Hokki **(C)** | Mestis | 44 | 8 | 12 | 20 | 20 | 14 | 1 | 3 | 4 | 4 |
| 2016–2017 | Hokki **(C)** | Mestis | 25 | 2 | 8 | 10 | 10 | – | – | – | – | – |
|  | KalPa | SM-liiga | 31 | 1 | 4 | 5 | 4 | 18 | 2 | 0 | 2 | 8 |
| 2017–2018 | KalPa | SM-liiga | 59 | 4 | 6 | 10 | 42 | 3 | 0 | 0 | 0 | 0 |
| 2018–2019 | KalPa | SM-liiga | 28 | 2 | 4 | 6 | 10 | – | – | – | – | – |
| 2019–2020 | KalPa | SM-liiga | 51 | 2 | 7 | 9 | 28 | – | – | – | – | – |
| 2020–2021 | KalPa **(A)** | SM-liiga | 52 | 2 | 9 | 11 | 73 | 4 | 0 | 0 | 0 | 0 |  |  |  |  |  |  | MM | 4 | 0 | 0 | 0 | 0 |
| 2021–2022 | Tappara | SM-liiga | 46 | 1 | 7 | 8 | 22 | 15 | 2 | 3 | 5 | 8 | Kanada-malja |  |  |  |  |  | MM | 8 | 0 | 1 | 1 | 2 |
| 2022–2023 | Tappara | SM-liiga | 58 | 4 | 11 | 15 | 28 | 14 | 0 | 4 | 4 | 12 | Kanada-malja |  |  |  |  |  | MM | 8 | 0 | 3 | 3 | 2 |
| 9 kautta | yhteensä | SM-liiga | 367 | 17 | 51 | 68 | 227 | 57 | 4 | 7 | 11 | 28 |
| 3 kautta | yhteensä | Mestis | 79 | 10 | 26 | 36 | 38 | 14 | 1 | 3 | 4 | 4 |

Lähteet
-------

* Mikael Seppälä The Internet Hockey Databasessa (englanniksi)
* Mikael Seppälä Eurohockey-sivustolla (englanniksi)
* Mikael Seppälä *Elite Prospects*. Everysport Media Group AB.  (englanniksi)

### Viitteet

1. ↑  Kemppainen, Sami: Tuukka Smuran syksy ei ollut ruusuilla tanssimista – "Alkukausi oli osaltani kaksijakoinen" *Jatkoaika.com*.  20.12.2016. Jatkoaika r.y. Viitattu 20.12.2016.
2. ↑  Mikael Seppälä (@seppu1) • Instagram photos and videos
3. 1 2  Tilastot - Kausi 2022-2023 *liiga.fi*. Jääkiekon SM-liiga Oy. Viitattu 21.5.2021.
4. 1 2  Kuopion klassillisen lukion syksyn 2013 ylioppilaat *klassikka.onedu.fi*. Kuopion klassillinen lukio. Viitattu 4.4.2020.
5. ↑  Urheilukoulun talvilajien urheilijat on valittu *maavoimat.fi*.  27.2.2018. Puolustusvoimat. Viitattu 24.5.2018.
6. 1 2 3 4 5 6  Mikael Seppälä *Elite Prospects*. Everysport Media Group AB.  (englanniksi)
7. ↑  Elite Prospects - U20 SM-sarja Stats 2012-2013 *eliteprospects.com*. Everysport Media Group AB. Viitattu 19.3.2019. (englanniksi)
8. ↑  Jääkiekkokauden 2012–2013 päättäjäisiä vietettiin Tuplajäillä 16.5.2013 *juniorikalpa.fi*.  17.5.2013. Juniori-KalPa ry.  Arkistoitu 30.12.2013. Viitattu 29.12.2013.
9. ↑  Rossi, Aki: Virheet sulattivat KalPan *Jatkoaika.com*.  27.12.2013. Jatkoaika r.y. Viitattu 1.9.2020.
10. ↑  Koljonen, Juha: Antti Ylönen ratkaisi – "Nyt voi taas parisataa peliä olla ilman maalia" *Jatkoaika.com*.  7.2.2014. Jatkoaika r.y. Viitattu 1.9.2020.
11. ↑  Hokille laina-apuja tällä kertaa Kuopiosta *Jatkoaika.com*.  9.10.2014. Jatkoaika r.y. Viitattu 31.3.2015.
12. ↑  KalPan nuorille sopimuksia *Jatkoaika.com*.  15.4.2014. Jatkoaika r.y. Viitattu 31.3.2015.
13. ↑  Hokki julkisti ensi kauden pelaajarunkonsa – Ranskan mestari linnapaitaan *Jatkoaika.com*.  8.5.2015. Jatkoaika r.y. Viitattu 2.6.2015.
14. ↑  Hokin kapteenisto julki – Seppälästä kapteeni *Jatkoaika.com*.  13.8.2015. Jatkoaika r.y. Viitattu 16.8.2015.
15. ↑  Elite Prospects - Hokki *eliteprospects.com*. Everysport Media Group AB. Viitattu 19.3.2019. (englanniksi)
16. 1 2  Huttunen, Jarkko: Hokki-kapteeni Mikael Seppälä siirtyy vahvistamaan KalPan puolustusta *kalpa.fi*.  7.12.2016. KalPa Hockey Oy. Viitattu 7.12.2016.
17. ↑  Otteluseuranta *liiga.fi*.  27.3.2017. Jääkiekon SM-liiga Oy. Viitattu 28.4.2017.
18. ↑  Lehtisaari, Matti: Lukko-hyökkääjä sivuun pudotuspelien avausotteluista *yle.fi*.  10.3.2018. Yleisradio Oy. Viitattu 19.3.2019.
19. ↑  Poikonen, Outi: Loukkaantumisen takia pitkään sivussa ollut puolustaja palaa KalPan kokoonpanoon *savonsanomat.fi*.  12.12.2018. Savon Media Oy. Viitattu 19.3.2019.
20. ↑  Mikael Seppälä ja Aleksi Klemetti jatkosopimuksiin KalPan kanssa *kalpa.fi*.  16.1.2019. KalPa Hockey Oy. Viitattu 17.1.2019.
21. ↑  Joululahja kannattajille: Mikael Seppälä jatkaa KalPassa kevääseen 2021! *kalpa.fi*.  18.12.2019. KalPa Hockey Oy. Viitattu 19.12.2019.
22. ↑  Seppä, Lassi: KalPa jatkaa tutun kipparin komennossa − kolme varakapteenia täydentävät kapteeniston *Jatkoaika.com*.  1.9.2020. Jatkoaika r.y. Viitattu 1.9.2020.
23. ↑  Joukkue on julkaistu - tältä näyttää Tappara kaudella 2021-22! *tappara.fi*.  19.5.2021. Tamhockey Oy. Viitattu 21.5.2021.
24. ↑  Elite Prospects - Liiga Stats 2021-2022 *eliteprospects.com*. Everysport Media Group AB. Viitattu 1.7.2022. (englanniksi)
25. ↑  Elite Prospects - Liiga Stats 2022-2023 *eliteprospects.com*. Everysport Media Group AB. Viitattu 10.7.2023. (englanniksi)
26. ↑  Seppä, Lassi: Huippupuolustaja Mikael Seppälä pelaa ensi kaudella SHL:ssä *Jatkoaika.com*.  4.5.2023. Jatkoaika r.y. Viitattu 1.5.2022.
27. ↑  Hämäläinen, Tuomas: Kehuttu Leijonat-pakki joutui katsomoon – Jukka Jalonen kertoo, miksi *MTVuutiset.fi*.  28.5.2022. TAMPERE:  Telia Company AB. Viitattu 1.7.2022. (englanniksi)
28. ↑  Tilanne 26.5.2023
29. ↑  CZE - FIN (Line Up) *stats.swehockey.se*.  12.12.2019. Svenska Ishockeyförbundet. Viitattu 16.12.2019. (englanniksi)
30. ↑  CZE - FIN (4-3) *stats.swehockey.se*.  12.12.2019. Svenska Ishockeyförbundet. Viitattu 16.12.2019. (englanniksi)

Suomen joukkue – Jääkiekon MM-kilpailut 2021
2 Pokka |
3 Määttä |
6 Sund |
7 Kaski |
12 Anttila (**C**) |
13 Ruohomaa |
15 Lundell |
20 Ojamäki |
21 Innala |
22 Ruotsalainen |
24 Björninen |
25 Karjalainen |
27 Kontiola (**A**) |
29 Säteri |
31 Juvonen |
38 Turunen |
39 Nousiainen |
40 Lindbohm |
45 Olkinuora |
47 Tiivola |
48 Puustinen |
50 Koivisto |
52 Seppälä |
55 Ohtamaa (**A**) |
61 Rindell |
76 Sallinen |
80 Mäenalanen |
81 Pakarinen |
Valmentaja Jukka Jalonen

Suomen joukkue – Jääkiekon MM-kilpailut 2022
2 Pokka |
3 Friman |
4 Lehtonen |
10 Armia |
12 Anttila (**A**) |
21 Innala |
23 Lindell |
24 Björninen |
25 Rajala |
29 Säteri |
35 Tuohimaa |
38 Hietanen |
41 Heiskanen |
42 Vatanen (**A**) |
45 Olkinuora |
50 Seppälä |
51 Filppula (**C**) |
55 Ohtamaa |
64 Granlund (**A**) |
65 Manninen |
70 Hartikainen |
76 Sallinen |
80 Mäenalanen |
82 Pesonen |
91 Lammikko |
Valmentaja Jukka Jalonen

Suomen joukkue – Jääkiekon MM-kilpailut 2023
2 Pokka |
3 Määttä (**A**) |
4 Lehtonen |
6 Friman |
10 Armia |
12 Anttila (**C**) |
19 Merelä |
23 Matinpalo |
24 Björninen |
29 Oksanen |
30 Heljanko |
33 Larmi |
42 Kapanen |
45 Olkinuora |
50 Koivisto |
52 Seppälä |
55 Ohtamaa |
65 Manninen |
70 Hartikainen |
74 Suomela |
76 Sallinen |
82 Pesonen |
84 Kakko |
91 Lammikko |
96 Rantanen (**A**) |
Valmentaja Jukka Jalonen